ฝรั่งขายอีกแล้ว!!! คาดปลายสัปดาห์นี้ซึมลงต่อเนื่อง
กลยุทธ์การลงทุน SET50 (S50U17) Outright Trading: สำหรับ …
22 ก.ย. 2560

กลยุทธ์การลงทุน SET50 (S50U17)
Outright Trading: สำหรับ S50U17 Trading Short คาดหวังแนวรับแรกที่ 1,064 จุดโดยตั้งจุด Stop Loss ไว้ที่ 1,080.0 จุด
มุมมองด้านเทคนิค: คาดซึมลง
เมื่อวานนี้ S50U17 เปิดเช้าลบ แล้วแกว่งทางลบตลอดวัน ทั้งนี้จากกราฟ 15 นาทีจะพบว่า S50U17 เริ่มทำ Lower High และโมเมนตัมอ่อนแอลงมาก โดย RSI เริ่มแกว่งต่ำกว่าระดับ 50% ซึ่งแสดงให้เห็นถึงอานุภาพของแรงขายทำกำไรที่ทรงพลัง โดยมองว่าทั้งปลายสัปดาห์นี้จะยังคงเผชิญกับแรงขายดังกล่าวอย่างต่อเนื่อง ทั้งนี้ S50U17 จะมีแนวรับแรกที่ 1,064 จุด แนวรับถัดไปจะอยู่ที่ 1,050 จุด ดังนั้นแนะนำหลีกเลี่ยงกลยุทธ์ขาขึ้น และกลับมาใช้กลยุทธ์ขาลง
มุมมองทางทฤษฎี: ฝรั่งขายอีกแล้ว!!!
เมื่อวานนี้ Spot ปิดลบน้อยกว่า S50U17 ส่งผลให้ Basis ลดลงจากวันก่อนหน้า 0.12 จุด โดยปัจจุบันอยู่ที่ระดับ +1.59 จุด ยังมากกว่า Theory Basis ที่ +0.31 จุด ส่วน Calendar Spread (S50Z17-S50U17) เพิ่มขึ้นจากวันก่อนหน้า 0.10 จุด โดยปัจจุบันอยู่ที่ระดับ 4.40 จุด ยังสูงกว่า Theory Spread ที่ 2.85 สะท้อนตลาดมีมุมมองเป็นบวกทั้งระยะสั้น (1 เดือน) และระยะกลาง (3 เดือน) ต่อ SET50 Index
ทั้งนี้สามารถดูข้อมูลเพิ่มเติมและตารางราคาได้เพียงแค่คลิกชื่อ DW ด้านล่างนี้
 
 
Effective gearing : ใช้บ่งชี้โอกาสในการรับผลตอบแทนจากการลงทุนใน DW ตัวอย่างเช่น Effective Gearing เท่ากับ 5 เท่า หมายความว่า ถ้าราคาหุ้นอ้างอิงเปลี่ยนแปลงไป 1% ราคา DW จะเปลี่ยนแปลงไปประมาณ 5%
Sensitivity : แสดงให้เห็นว่าหุ้นอ้างอิงหรือดัชนีอ้างอิงเปลี่ยนแปลงไปเท่าไหร่ที่จะทำให้ DW เปลี่ยนแปลงไป 1 ช่วงราคา เช่น 1 ช่วงราคาของ DW ที่มีราคาต่ำกว่า 2 บาท เท่ากับ 0.01 บาท
สนใจสอบถามข้อมูลเพิ่มเติม โทร. 02 694 7777 หรือ www.thaidw.com
*หมายเหตุ : บทความหรือบทวิเคราะห์บนหลักทรัพย์อ้างอิงหรือดัชนีหลักทรัพย์อ้างอิงด้านบนนี้มาจาก บล. เออีซี จำกัด (มหาชน) ซึ่งเป็นอิสระ โดยบริษัทหลักทรัพย์ แมคควอรี (ประเทศไทย) จำกัด (“บริษัท”) มิได้มีส่วนได้ส่วนเสียและความเห็นข้างต้นอาจขัดกับคำแนะนำหรือบทวิเคราะห์ของทางบริษัทได้ ข้อมูลนี้มิใช่เพื่อประกอบการเสนอขาย ชักชวน หรือแนะนำให้ลงทุนแต่อย่างใด ในกรณีที่มีการอ้างอิงถึงข้อมูลผลงานในอดีต หรือเป้าหมายราคา มิได้เป็นสิ่งยืนยันผลตอบแทนในอนาคต การลงทุนในใบสำคัญแสดงสิทธิอนุพันธ์ (DW) มีความเสี่ยง ผู้ลงทุนจึงควรได้รับคำปรึกษาจากที่ปรึกษาการลงทุนถึงความเหมาะสมในการลงทุน และศึกษาข้อมูลรายละเอียดของการออกและเสนอขาย DW จากแบบแสดงรายการข้อมูลการเสนอขาย DW และร่างหนังสือชี้ชวนที่เกี่ยวข้องให้ครบถ้วนก่อนการลงทุน ทั้งนี้ในการคำนวนการเปลี่ยนแปลง (%) ของราคา DW คำนวนจากราคาเสนอซื้อสุดท้ายในช่วงเวลาโดยประมาณ 30 วินาที ก่อน Call Market (16.30น.) ทั้งนี้ บริษัทมิได้ให้บริการรับฝากเงินและ/หรือดำเนินธุรกิจการธนาคารในประเทศไทยแต่อย่างใด และความรับผิดชอบต่างๆ ของบริษัท มิได้แสดงถึงการบริการรับฝากเงิน/กู้เงิน ที่สัมพันธ์กับ Macquarie Bank Limited (เลขทะเบียนบริษัท ABN 46 008 583 542) และ Macquarie Bank Limited มิได้ให้การรับประกันหรือรับรองความรับผิดชอบของบริษัท แต่อย่างใด
